TIMEkspressen ble startet av daglig leder i Øst-Telemark Automobilselskap, Gjermund Jamtveit, som etter å ha hatt god erfaring med faste ruter (stive ruter) på mente at konseptet burde fungere også for ekspressbusser. TIMEbussen ble startet i 1992 som bybussruter på Notodden med små busser tilpasset for funksjonshemmede, og der alle avganger gikk samme minuttall over hel time. Selskapet hadde siden 1988 kjørt ekspressruten Telemark-Oslo-ekspressen med to daglige avganger på strekningen Notodden-Kongsberg-Oslo, som ble traséen for det nye konseptet. Driften av ekspressruta ble organisert i datterselskapet , og mandag 4. august 1997 gikk første avgang. Den første tiden gikk det 17 avganger i døgnet i begge retninger.